Source: https://www.riigiteataja.ee/akt/112112010013
Timestamp: 2020-07-10 07:31:58+00:00
Document Index: 4554587

Matched Legal Cases: ['§ 6', '§ 85', '§ 4', '§ 521', '§ 79', '§ 83', '§ 3', '§ 3', '§ 3', '§ 83']

Riigi osalusega äriühingu ja sihtasutuse nõukogu liikmete tasustamise kord ja tasude piirmäärad - sisukord
§ 6 Nõukogu tegevusest teavitamata jätmine
RT I, 12.11.2010, 13
Vastu võetud 22.02.2010 nr 10
RTL 2010, 9, 163
Määrus kehtestatakse «Riigivaraseaduse» § 85 lõike 2 alusel.
Määrus sätestab riigi äriühingu ja äriühingu, kus riigil on vähemalt otsustusõigus, ning riigi sihtasutuse ja riigi osalusel asutatud sihtasutuse nõukogu (edaspidi nõukogu) liikmete tasude piirmäärad ja tasustamise korra.
esimehele liikmetele
1) üle 95 867 472,95 354,71
2) 47 933 kuni 95 867 413,83 295,59
3) 15 977 kuni 47 933 354,71 236,47
4) 3195 kuni 15 977 295,59 177,35
5) kuni 3195 236,47 118,24
(1) Riigi äriühingu nõukogu liikmete tasu suuruse otsustab osaluse valitseja ainuaktsionäri või ainuosaniku otsusega. Äriühingu, milles riigil on vähemalt otsustusõigus, kuid riik ei ole ainuaktsionär ega ainuosanik, nõukogu liikmete tasu suuruse otsustab äriühingu üldkoosolek.
(2) Riigi sihtasutuse nõukogu liikmetele määrab tasu asutajaõiguste teostaja. Riigi osalusel asutatud sihtasutuse nõukogu liikmetele määravad tasu asutajad ühiselt, juhindudes §-s 2 nimetatud piirmääradest.
(3) Ühe ja sama juriidilise isiku nõukogu liikmetele määratakse võrdne tasu. Nõukogu esimehele võib määrata suurema tasu, lähtudes §-s 2 toodud piirmääradest.
(4) Nõukogu liikme tasu ei määrata ega maksta «Vabariigi Valitsuse seaduse» § 4 lõikest 3, § 521 lõikest 6, § 79 lõikest 4 ja § 83 lõikest 6 tulenevalt ministrile, abiministrile, riigisekretärile ega maavanemale.
(1) Nõukogu liikmele võib § 3 lõigetes 1 ja 2 sätestatud korras määrata täiendava tasu seoses tema osalemisega «Audiitortegevuse seaduses» nimetatud auditi komitee (edaspidi auditi komitee) või nõukogu muu organi tegevuses.
(2) Täiendavat tasu makstakse auditi komitee või nõukogu muu organi koosolekul osalemise eest. Tasu suurus kuus ei või ületada 25% nõukogu liikmele § 3 lõigetes 1 ja 2 sätestatud korras määratud tasu suurusest.
(3) Nõukogu liikmele auditi komitee ja muude nõukogu organite tegevuses osalemise eest määratud summaarne tasu ei või ületada 50% nõukogu liikmele § 3 lõigetes 1 ja 2 sätestatud korras määratud tasu suurusest.
(4) Auditi komitee ja nõukogu muu organi esimehele võib kohaldada käesoleva paragrahvi lõigetes 2 ja 3 sätestatust 50% suuremat tasu.
(1) Kui «Riigivaraseaduse» § 83 lõikes 1 nimetatud kandidaat on valitud nõukogu esimeheks, võib tasu määranud isik talle tasu maksmise peatada või tasu vähendada proportsionaalselt perioodiga, mil nõukogu esimees ei esita osaluse valitsejale või asutajaõiguste teostajale ja rahandusministrile:
1) nõukogu koosoleku päevakorda vähemalt kolm tööpäeva enne koosoleku toimumist või nõukogu koosoleku protokolli koos koosoleku materjalidega ühe kuu jooksul pärast nõukogu koosoleku toimumist;
2) nõukogu otsuse vastuvõtmise korral koosolekut kokku kutsumata nõukogu otsuse eelnõu samal ajal selle väljasaatmisega nõukogu liikmetele või hääletusprotokolli või hääletustulemusi viie tööpäeva jooksul pärast hääletamist.
(2) Nõukogu esimehele tasu maksmise peatamise aluseks on osaluse valitseja või asutajaõiguste teostaja kirjalik teade äriühingu või sihtasutuse juhatusele, milles näidatakse ära periood, mille eest nõukogu esimehele tasu ei maksta. Ettepaneku nõukogu esimehele tasu maksmise peatamiseks või tasu vähendamiseks võib osaluse valitsejale või asutajaõiguste teostajale teha ka rahandusminister.